У ДУА “Яслі-сад № 3” вялікае значэнне адводзіцца выхаванню дзетак з дапамогай цацак. Нядаўна на базе дзіцячага садка прайшоў конкурс “Навучальная цацка ручной працы як вынік творчасці і кампетэнтнасці педагога ўстановы дашкольнай адукацыі”, удзел у якім прынялі выхавацелі ўсіх узроставых груп. Усе прадстаўленыя працы былі цікавымі, яркімі і заслугоўвалі ўвагі. Але для далейшага ўдзелу, ужо ў абласной выстаўцы-прэзентацыі, кампетэнтнае журы выбрала наступныя работы: дыдактычную цацку “Святлафорчык” (выхавацель Наталля Анціпенка), інтэр’ерную цацку “Мастак Цюбік” (выхавацель Вольга Чамахуд), дыдактычную ляльку “Модніца-сезонніца” (калектыўная праца выхавальнікаў Алены Відусавай, Наталлі Андрэевай, Вольгі Сцепаненка, Наталлі Каралёвай, Яўгеніі Верам’ёвай), а таксама гульнёвы тэатр “Рэпка”, які зрабіла Таццяна Данцова, намеснік заведуючай па асноўнай дзейнасці.